cyanic-selkie/wikianc huggingface dataset:
துறைமுகம் (திரைப்படம்)
துறைமுகம் (Thuraimugam) கே ராஜேஷ்வர் இயக்கத்தில் 1996 ஆம் ஆண்டு வெளிவந்த இந்தியத் தமிழ்த் திரைப்படமாகும். ஜார்ஜ் தயாரிப்பில் ஆதித்தியன் இசை அமைப்பில் 25 அக்டோபர் 1996 ஆம் தேதி இப்படம் வெளியானது. அருண்பாண்டியன், ஷோபனா, லிவிங்ஸ்டன், அலெக்ஸ், பூர்ணம் விஸ்வநாதன், சார்லி, ஜெய்கணேஷ், கவிதா மற்றும் பலர் நடித்துள்ளனர்.
நடிகர்கள்
சி அருண் பாண்டியன், ஷோபனா, லிவிங்ஸ்டன் (நடிகர்), அலெக்ஸ், பூர்ணம் விஸ்வநாதன், சார்லி, ஜெய்கணேஷ், கவிதா, ஜார்ஜ், சாவித்திரி, டிஸ்கோ சாந்தி, அனுஷா, ஷகிலா, கிருஷ்ணமூர்த்தி, மேனேஜர் சீனா, மாஸ்டர் உதயராஜ், மகேந்திரன், நெல்லை கபிலன், ஜெயமணி, வின்சென்ட் ராய்.
கதைச்சுருக்கம்
நாமம் (ஜெய்கணேஷ்) ஒரு தொழிலாளிகள் சங்கத் தலைவர் ஆவார். அவர் தனது மனைவி புண்ணிய லட்சுமி மற்றும் இரு குழந்தைகளுடன் வறுமையில் வாழ்ந்து வருகிறார். சம்பள பற்றாக்குறையின் காரணமாக அவர் உண்ணாவிரத போராட்டம் ஒன்றிலும் ஈடுபடுகிறார். உண்ணாவிரத போராட்டத்தின் இறுதி நாளில் தனது நண்பன் எத்திராஜ் நாமத்திற்கு விஷம் வைத்து கொன்று விடுவதால் அந்த சங்கத்தின் புதிய தலைவராக எத்திராஜ் பொறுப்பேற்கிறான். இரு குழந்தைகளும் பசியில் மிகவும் அவதிப்பட்டு அதில் அந்தப் பெண் குழந்தை இறந்துவிடுகிறது. அதை தாங்கிக்கொள்ள முடியாத புண்ணிய லக்ஷ்மியும் அவளது ஆண் குழந்தையையும் கடலில் தற்கொலை செய்ய முயற்சி செய்கிறார்கள். பின்னர், அவர்கள் இருவரும் தொழிலாளிகளால் காப்பாற்றப்பட்டு மருத்துவமனையில் அனுமதிக்கப் படுகிறார்கள். ஜானி தன் தாயை விட்டு வெளியேறுகிறான்
பல ஆண்டுகளுக்குப் பிறகு, ஜானி ஒரு துறைமுக நகரில் பெரிய ரவுடியாக இருக்கிறான். அப்போது தன் தாயை சந்திக்க நேரிடுகிறது அவரிடம் வெறுப்பு குறையாமல் இருந்ததால் தன் தாயை விட்டு விலகியிருக்கவே விரும்பினான் ஜானி. காவல்துறை ஆய்வாளர் அலெக்ஸாண்டர் வீரமுத்து ஜானியை கைது செய்ய காத்திருந்தார். எத்திராஜின் மகன் குமார், ஜானியின் நண்பன். ஓர் இரவில் கௌரி குமார் ஒரு விலைமகளை கொன்றுவிடுகிறான். அந்த கொலை பழி ஜானி மீது தவறுதலாக சுமத்தப்படுகிறது. நீதிமன்றத்தில் கௌரி குமாருக்கு ஆயுள் தண்டனையும், ஜானிக்கு ஏழு ஆண்டுகள் கடுங்காவல் தண்டனையும் விதிக்கப் படுகிறது.
7 ஆண்டுகளுக்குப் பிறகு வழக்கறிஞர் ராமானுஜத்தை பழி வாங்க முயற்சி செய்கிறான் ஜானி. அவரை கொல்லும் முதல் முயற்சி தோல்வியில் முடிகிறது. அதனால் அவரது மகள் ருக்மணியின் திருமணத்தை நிறுத்துகிறான் ஜானி. அந்நிலையில் ஜானிக்கும் எத்திராஜிற்கும் மோதல் வெடிக்கிறது. பின்னர் என்னவானது என்பதே மீதிக் கதை ஆகும்
ஒலிப்பதிவு
இத்திரைப்படத்தின் பின்னணி மற்றும் பாடல்களுக்கு இசை அமைத்தவர் ஆதித்தியன் ஆவார். ஆறு பாடல்களை கொண்ட ஒலித்தொகுப்பு 1994ஆம் ஆண்டு வெளியானது. இப்படத்தில் வரும் ஆறு பாடல்களையும் எழுதியவர் இயக்குனர் ராஜேஷ்வர் ஆவார்.
மேற்கோள்கள்
பகுப்பு:1996 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:சார்லி நடித்த திரைப்படங்கள் பகுப்பு:பூர்ணம் விஸ்வநாதன் நடித்த திரைப்படங்கள் பகுப்பு:ஜெய்கணேஷ் நடித்த திரைப்படங்கள் பகுப்பு:ஆதித்தியன் இசையமைத்த திரைப்படங்கள்
விபரீதகரணி
thumb|விபரீதகரணி விபரீதகரணி ஆசனம் யோகக் கலையின் யோகாசனங்களில் ஒன்று. இது கிட்டத்தட்ட சர்வாங்காசனம் போலவே செய்யப்படும். ஆகையால் சர்வாங்காசனம் செய்ததும் இதை அடுத்துச் செய்யலாம். இதிலே கால் மட்டுமே செங்குத்தாகத் தூக்க வேண்டும். உடல் பகுதியைச் சாய்வாக வைத்துக் கொள்ள வேண்டும். ஆனால் சர்வாங்காசனத்திலோ உடல் முழுதும் தலைகீழாய்க் கொண்டு வருகிறோம்.
செய்முறை
thumb|விபரீதகரணி
ஆரம்பத்தில் இடுப்பைத் தூக்கிப் பிடிக்கச் சிரமமாக இருக்கும். அப்போது இரண்டு மூன்று தலையணைகளை இடுப்புப் பக்கம் முட்டுக் கொடுத்துக்கொண்டு பயிற்சி செய்யலாம். அப்போது கைகளுக்கு வேலை இல்லாததால் அவற்றை இரு பக்கமும் கவிழ்ந்தாற்போல் வைத்துக் கொள்ளலாம். பின்னர் மெல்ல மெல்லத் தலையணையை எடுத்துவிட்டுத் தலையணை இல்லாமல் பயிற்சிகளைச் செய்யலாம்
பலன்கள்
இந்த ஆசனம் மார்புக்கு நல்லது. சுவாச நோய்களுக்கு நல்லது. சளி, இருமல், காசநோய், ஆஸ்த்மா போன்ற நோய்கள் தலைகாட்டா. நரம்புத் தளர்ச்சி, ரத்த அழுத்தம், சிறுநீரகக் கோளாறுகள் போன்றவை வாரா. கழுத்துப் பகுதியில் ரத்த ஓட்டம் ஏற்படுமாகையால் தைராய்டு சுரப்பி நன்கு வேலை செய்யும். கை கால்களுக்கும் இரத்த ஓட்டம் நன்கு ஏற்படும்.
செய்யக்கூடாதவர்கள்
கருவுற்ற பெண்கள் இந்த ஆசனத்தைச் செய்யக்கூடாது.
ஆதாரங்கள்
பகுப்பு:யோகாசனங்கள் பகுப்பு:மாற்று மருத்துவங்கள் பகுப்பு:இந்து சமயம்
1662
1662 (MDCLXII) கிரெகொரியின் நாட்காட்டியில் ஒரு ஞாயிற்றுக்கிழமையில் ஆரம்பமான சாதாரண (நெட்டாண்டு அன்று) ஆகும், அல்லது 10-நாட்கள் பின்தங்கிய பழைய யூலியன் நாட்காட்டியில் புதன்கிழமையில் ஆரம்பமான சாதாரண ஆண்டு ஆகும்.
மேற்கோள்கள்
*
சுவாமி
இந்து தொன்மவியலில், சுவாமி அல்லது ஸ்வாமி (स्वामी svāmī ) சமஸ்கிருதச் சொல்லுக்கு தலைவர், இறைவன் என்றும் பொருள். உடைமைக்கு சொந்தக்காரர் யாரோ அந்த உடையவர்தான் 'சுவாமி'.
பிரபஞ்சம் மற்றும் அனைத்து சீவராசிகளும் சுவாமியின் படைப்பு என்பதால் அனைத்து படைப்புகளுக்கு சுவாமியே உடையவர் ஆகிறார். கோயில் சுவர்களில் வெட்டப்பட்ட கல்வெட்டுக்களில், 'திருச்சிற்றம்பலமுடையார்', 'திருவேங்கடமுடையார்', 'திருநாகேச்சுரமுடையார்', 'கபாலீஷ்வரமுடையார்', என 'உடையார்' என்ற பெயரில்தான் தெய்வங்கள் குறிக்கப்பட்டுள்ளன.
குருவும் சுவாமியும் ஒன்று என்பதால்தான் வைணவர்கள் ஸ்ரீஇராமாநுஜரை 'உடையவர்' என்றழைக்கிறார்கள். 'எல்லாம் உன் உடமையே' என்று தாயுமானவரும் கடவுளைப் பாடியுள்ளார்.
பிரார்த்தனா தொம்பாரே
பிரார்த்தனா தொம்பாரே (Prarthana Thombare, 18 சூன் 1994) இந்தியப் பெண் டென்னிசு விளையாட்டுக்காரர் ஆவார்.
தொம்பாரே தனது ஐடிஎப் விளையாட்டுக்காலத்தில் மூன்று ஒற்றையர், ஏழு இரட்டையர் போட்டிகளில் வெற்றி பெற்றுள்ளார். ஆகத்து 25, 2014இல் உலகளவில் ஒற்றையரில் தனது மீச்சிறந்த தரவரிசையாக 335ஐ எட்டினார். திசம்பர் 8, 2014இல் இரட்டையரில் மீச்சிறந்த தரவரிசை எண் 325ஐ எட்டினார்.
ஃபெட் கோப்பையில் இந்திய அணிக்காக ஆடும் தொம்பாரேயின் வெற்றி-தோல்வி 6- 1 என்ற கணக்கில் உள்ளது.
2014ஆம் ஆண்டு ஆசியப் போட்டிகளின் டென்னிசில் சானியா மிர்சாயுடன் இணைந்து பெண்கள் இரட்டையர் ஆட்டத்தில் வெங்கலப் பதக்கம் வென்றார்.
2016ஆம் ஆண்டில் இரியோ டி செனீரோவில் நடைபெறவுள்ள ஒலிம்பிக்கில் டென்னிசு மகளிர் இரட்டையர் போட்டிகளில் சானியா மிர்சாயுடன் இணைந்து பங்கேற்க தேர்ந்தெடுக்கப்பட்டுள்ளார்.
வெளி இணைப்புகள்
பகுப்பு:இந்திய டென்னிஸ் வீரர்கள் பகுப்பு:பெண் டென்னிசுக்காரர்கள் பகுப்பு:1994 பிறப்புகள் பகுப்பு:வாழும் நபர்கள் பகுப்பு:Rio Olympic Editathon 2016 பகுப்பு:மகாராட்டிர விளையாட்டு வீரர்கள்
கானலட்டி ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:சூளகிரி ஊராட்சி ஒன்றிய ஊராட்சிகள் பகுப்பு:த. இ. க. ஊராட்சித் திட்டம்
டோரதி ஓட்ச்கின்
டோரதி மேரி ஓட்ச்கின் (Dorothy Mary Hodgkin, டோரதி மேரி ஹோட்ஜ்கின், மே 12, 1910 - சூலை 29, 1994) இங்கிலாந்தை சேர்ந்த பிரித்தானிய வேதியியலாளர். இவர் எக்சு-கதிர் படிகவியலுக்கான நோபல் பரிசை 1964ம் ஆண்டு பெற்றார். அணு அமைப்பை விளக்க எக்சு படிவ வரைபடங்களைப் பயன்படுத்தி அதன் மூலம் படிவயங்களிலுள்ள அணுக்கள் ஒரே மாதரியான தொடர் அமைப்பைப் பெற்றவை என்பதைக் கண்டுபிடித்தார்.
ஆரம்ப கால வாழ்க்கை
1910ம் ஆண்டு மே மாதம் 12ம் நாள் எகிப்தின் கெய்ரோ நகரில் பிறந்தார். ஆக்ஸ்போர்டு பல்கலைக்கழகத்தில் 1932ம் ஆண்டு வேதியியல் பட்டம் பெற்றார். 1937ல் காம்ப்ரிட்ஜ் பல்கலைக்கழகத்தின் முனைவர் பட்டம் பெற்ற தாமஸ் ஹட்ஜ்கின் என்பவரை மணந்து கொண்டார்.
கல்வியும், ஆய்வுகளும்
1933ல் படிகவியல் ஆய்வுகளை மேற்கொண்டவர், ஜே.டி.பெர்னால் என்ற மருத்துவருடன் இணைந்து, ஒரு உருண்டை புரதத்தின் எக்ஸ் கதிர் மாதிரியை முதல் முதலாகப் பதிவு செய்தார். இதன் முலம் ஒரு புரத மூலக்கூறின் வடிவமைப்பு நிலையானது என்பது உறுதி செய்யப்பட்டது. மேலும், படிக அடுக்கு மூலக்கூறுகளையும் அவற்றின் ஹைட்ரஜன் பிணைப்புகளின் மாதிரிகளையும் ஆய்வு மூலம் விலக்கினார். முப்பரிமான கணக்கீட்டுக்கு வழிவகை செய்த மேரி ஆய்வு வேதியியல் வரலாற்றில் ஒரு மைல் கல்லாக கருதப்பட்டது. 1947ல் பிரிட்டனின் அறிவியல் நிறுவனமான அரச கழகத்தின் உறுப்பினரானார். 1948 முதல் 1956 வரை காம்ப்ரிட்ஜ் பல்கலைக்கழகத்திலும், ஆக்ஸ்போர்ட் பல்கலைக்கழகத்திலும் பேரசிரியராகப் பணியாற்றினார்.
கண்டுபிடிப்புகள்
1942 லிருந்து 1949 வரை மேரி பென்சிலின் அமைப்பை அறிய முற்பட்டார். 1945ம் ஆண்டே எக்ஸ் கதிர் படிகமாக்கல் மூலம் அதை கண்டுபிடித்தாலும் அவர் ஆய்வு முழுமைபெற மேலும் நான்கு வருடங்கள் ஆனது. 1955ல் வைட்டமின் B-12 முதல் எக்ஸ் கதிர் சிதறல் படத்தை எடுத்தார். 1961ம் ஆண்டு மேரி இயற்கையாக கிடைக்கும் வைட்டமின் B-12ன் அமைப்பை உறுதி செய்தார். வைட்டமின் B-12 இரத்தச் சிவப்பணுக்களை உருவாக்கும் தன்மை பெற்றதால் இந்தக் கண்டுபிடிப்பு இரத்தசோகை நோய்க்கு சிகிச்சையாகப் பயன்பட்டது. B12ன் அமைப்பை கண்டுபிடித்தமைக்காக 1964ஆம் ஆண்டு மேரி நோபல் பரிசு பெற்றார்.
இன்சுலின் அமைப்பு
1934ல் தொடங்கிய இன்சுலின் ஆய்வு மிகவும் அசாதாரண ஆராய்ச்சி திட்டங்களில் ஒன்றாக இருந்தது. அவருக்கு ஒரு சிறிய மாதிரி படிக இன்சுலின் தேவைப்பட்டு ராபர்ட் ராபின்சன் மூலம் வழங்கப்பட்டது. அந்த ஹார்மோன் உடலில் ஏற்படுத்தும் சிக்கலான மற்றும் பரந்த விளைவால் இன்சுலின் அவரது சிந்தனையைத் தூண்டியது. எனினும், இன்சுலின் மூலக்கூறின் சிக்கலான அமைப்பை கண்டறிய போதுமான எக்ஸ் கதிர் அப்போது உருவாக்கப்படவில்லை. இந்நுட்பத்தை மேம்படுத்த அவருடன் இணைந்து பலரும் பல ஆண்டுகள் முயற்சி செய்தனர். 35 ஆண்டுகள் கழித்து, 1969ல் இன்சுலினின் அமைப்பு அவரது குறித்த ஆய்வு இறுதி முடிவை எட்டியது.
சமூக ஈடுபாடு
மேரியின் அறிவியல் வழிகாட்டியும் அறிவியல் உலகில் புகழ்பெற்ற அறிவியலாளரும், பிரிட்டனின் [கம்யூனிஸ்ட் கட்சி] உறுப்பினருமான பேராசிரியர் ஜான் டெஸ்மாண்ட் பெர்நேலின் தாக்கம் இவரது அறிவியல் மற்றும் அரசியல் வாழ்க்கையில் இருந்தது. . உலகின் பல நாடுகளில் 75க்கும் மேற்பட்ட குழந்தைகளைத் தத்து எடுத்து வளர்த்த பெருமையக்குரியவர்.
இறப்பு
இவர் 1994ம் ஆண்டு ஜூலை மாதம் 29ம் நாள் இங்கிலாந்தின் இஸ்மிஸ்டன் நகரில் மாரடைப்பால் காலமானார்.
மேற்கோள்கள்
பகுப்பு:1910 பிறப்புகள் பகுப்பு:1944 இறப்புகள் பகுப்பு:வரலாற்றில் பெண்கள் பகுப்பு:நோபல் வேதியியற் பரிசு பெற்றவர்கள் பகுப்பு:வேதியியலாளர்கள் பகுப்பு:கண்டுபிடிப்பாளர்கள் பகுப்பு:நோபல் பரிசு பெற்ற பிரித்தானியர்கள் பகுப்பு:நோபல் பரிசு பெற்ற பெண்கள் பகுப்பு:லெனின் அமைதிப் பரிசு பெற்றவர்கள் பகுப்பு:1994 இறப்புகள் பகுப்பு:பெண் உயிரியலாளர்கள் பகுப்பு:பெண் வேதியியலாளர்கள்
கொட்ரிங்டன்
கொட்ரிங்டன் ( Codrington ,பிறப்பு, இறப்பு: விபரம் தெரியவில்லை), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஐந்து முதல்தர துடுப்பாட்டப் போட்டிகளில் கலந்து கொண்டுள்ளார். 1797 ல், இங்கிலாந்து முதல்தர துடுப்பாட்ட உறுப்பினராக முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
கொட்ரிங்டன் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 25 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள் பகுப்பு:1764 பிறப்புகள் பகுப்பு:1843 இறப்புகள்
தியானலிங்கம்
சர்வமத தியானலிங்கம் (Dhyanalinga) என்பது தியானம் (Meditation) என்றால் என்ன என்ற உணர்வில்லாத ஒருவரையும் ஆழ்ந்த தியான நிலைக்கு எடுத்துச்செல்லக் கூடிய ஆற்றல் கொண்ட லிங்க வடிவிலான சக்தியூட்டப்பட்ட கல்லைக் குறிக்கும். இது கோயில்களில் இருக்கும் மற்ற பூஜை லிங்கத்திலிருந்து முற்றிலும் வேறுபட்டது. ஆழமான தியான நிலையில் இருக்கும் தியானியர்களிடமிருந்து பொங்கும் ஆற்றலை உள்வாங்கிச் சேமித்து வைப்பதினால் தியானலிங்கம் சாத்தியாமாகியிருக்கிறது. லிங்க வடிவம், அறிவியல் ரீதியாக ஆற்றலை சேமித்து வைக்கும் வடிவமாக இருப்பதால், இவ்வடிவம் தேர்ந்தெடுக்கப்பட்டுள்ளது. மேலும், இது ஒரு குறிப்பிட்ட எந்த மதத்தினையும் சார்ந்திராமல், யோக அறிவியலின் சாரமாக அமைந்துள்ளது.
வரலாறு
தியான நிலையில் இருக்கும் தியானியர்களின் எல்லையற்ற சக்தியை சேமித்து, தியானலிங்கத்தை உருவாக்க, பல்வேறு யோகிகள் முயன்று, பல்வேறு காரணங்களால் அவை வெற்றியடையவில்லை. பின்னர் 1995க்கு பின், தென்னிந்தியாவில் இருக்கும் யோக குரு என்று அழைக்கப்படும் சற்குரு ஜகி வாசுதேவ் அவர்களின் முயற்சியாலும், பல தியான அன்பர்களின் தீவிரமான பிராணபிரதிஷ்டையாலும் தியானலிங்கம் சக்தியூட்டப்பட்டுள்ளது. மூன்று ஆண்டுகள் தொடர்ந்த பிராணபிரதிஷ்டை, சூன் 24, 1999 அன்று நிறைவு பெற்றது. இந்த தியானலிங்கத்தின் அளப்பறிய ஆற்றலை உலக மக்கள் அனைவரும் பயன்படுத்தி கொண்டு நல்வாழ்வு பெற ஏதுவாக, நவம்பர் 23, 1999 அன்று உலகிற்கு அர்பணிக்கப்பட்டது.
அமைவிடம்
இந்தியாவின் மாநிலம், தமிழ்நாட்டில், கோவை மாநகருக்கு மேற்கே, சுமார் 30 கி.மீ. தொலைவில், வெள்ளியங்கிரி மலைச்சாரலில் இருக்கும் வனப்பகுதியில் இந்த தியானலிங்கம் அமைக்கப்பட்டுள்ளது. இந்த இடம் மூன்று பக்கம் மலைகளாலும் ஒரு பக்கம் வனப்பகுதியாலும் சூழப்பட்டுள்ளது.
அமைப்பு
தியானலிங்கம், 13 அடி, 9 அங்குலம் உயரம் கொண்டதும், ஒரே கல்லால் ஆனதுமாகும். இதனைச் சுற்றி 76 அடி விட்டமுள்ள, சிமெந்து மற்றும் இரும்பு பயன்படுத்தாமல் கட்டப்பட்டுள்ள ஒரு கருவறை அமைக்கப்பட்டுள்ளது. இந்த கருவறை நீள்கோள வடிவில் அமைக்கப்பட்டுள்ளது. தியானலிங்கத்தின் தீவிர சக்தியை குளிர்விக்கும்படியாக, அதனைச் சுற்றி “ஜலசீமா” என்னும் நீர்ச்சுற்று அமைக்கப்பட்டுள்ளது.
தவக்குகைகள்
தியானலிங்கங்தின் கருவறையில் இருக்கும் சக்தி வாய்ந்த அதிர்வலைகளை பயன்படுத்தும் வகையிலும், சாதாரண மனிதனும் தியான நிலையை உணர்வதற்கும் ஏதுவாக 3’x4’x4’ அளவுள்ள தவக்குகைகள் சுற்றிலும் அமைக்கப்பட்டுள்ளது. இங்கு வருபவர்கள் சிறிது நேரம் இந்த தவக்குகைகளில் அமர்ந்து, தியானலிங்கத்தின் சக்தியை பெற்றுச் செல்வதோடு, தியான அனுபவத்தையும் பெற்றுச்செல்ல ஒரு வாய்ப்பாக இருக்கிறது.
சர்வமத தூண்
யோக அறிவியலின் பயனை, அனைத்து மதத்தினரும் பயன்படுத்திக் கொள்ளும் வகையிலும், உலக மக்கள் அனைவரையும் வரவேற்கும் விதமாகமாகவும், அனைத்து மதங்களின் சின்னங்களும் பொறிக்கப் பட்டு உருக்கப்பட்ட தூண் ஆகும். இது 14 அடி உயரமுள்ள, ஒரே கல்லிலான சர்வமத தூண் ஆகும்.
சிற்பங்கள்
தியானலிங்க கருவறைக்கு வெளியே, ஓர் மண்டபம் அமைக்கப்பட்டுள்ளது. இதன் இரு புறங்களிலும், பக்கத்திற்கு மூன்றாக, ஆறு சுவர் சிற்பங்கள், தென்னிந்திய யோகிகளின் வாழ்க்கையை சித்தரிக்கின்றன. அவைகள்
வெளி இணைப்புகள்
பகுப்பு:தியானம் பகுப்பு:இந்து யாத்திரைத் தலங்கள்
ஆடுதுறை - 1 (நெல்)
ஏ டி டீ - 1 (ADT 1) பிரபலமாக சிவப்பு சிறுமணி (Red Sirumani) என்றழைக்கப்படும் இந்த நெல் வகை, நல் விதைத் தேர்வு (Pureline) முறையில் உருவாக்கப்பட்ட தமிழ்நாட்டின் நெல் வகையாகும்.
வெளியீடு
தமிழக தஞ்சை மாவட்டத்தின், ஆடுதுறையில் அமைந்துள்ள தமிழ்நாடு நெல் ஆராய்ச்சி நிறுவனம் (TRRI), 1925 ஆம் ஆண்டு, இவ்வகை நெல் இரகத்தை வெளியிடப்பட்டதாக அறியப்படுகிறது.
காலம்
நீண்டகால நெற்பயிர்களில் ஒன்றான இது, 175 நாட்களில் அறுவடைக்கு வரக்கூடியதாக கருதப்படுகிறது. இதுபோன்ற நெடுங்கால நெற்பயிர்கள், முன் சம்பா, சம்பா, பின்சம்பா, தாளடி / பிசாணம், மற்றும் பின் பிசாணம் போன்ற பட்டங்கள் (பருவங்கள்) ஏற்றதாக கூறப்படுகிறது.
சாகுபடி
நீர்ப்பாசன வசதியுள்ள தமிழகத்தின் தஞ்சை, மற்றும் தென் ஆற்காடு மாவட்டங்களில், சாகுபடி செய்ய உகந்தப் பகுதியாக கூறப்படும் ஆடுதுறை - 1 நெல் வகை, புதுச்சேரி ஒன்றியப் பகுதியிலும் சாகுபடி செய்ய பரிந்துரைக்கப்படுகிறது.
சான்றுகள்
பகுப்பு:நெல் வகைகள் பகுப்பு:தமிழ்நாட்டின் நெல் வகைகள்
200 யூரோ தாள்
வரலாறு
யூரோ 1 ஜனவரி 1999 இல் நிறுவப்பட்டது, இது ஐரோப்பாவில் 300 மில்லியனுக்கும் அதிகமான மக்களின் செலவாணியாக மாறியது. அதன் முதல் மூன்று ஆண்டுகளில் இது பிற மக்களிடம் புழக்கத்தில் விட படாத நாணயமாக கணக்கியலில் மட்டுமே பயன்படுத்தப்பட்டது. பெல்ஜிய பிராங்க் மற்றும் கிரேக்க டிராச்மா போன்ற யூரோப்பகுதி 12 இல் உள்ள நாடுகளின் தேசிய நோட்டுகள் மற்றும் நாணயங்களை மாற்றியமைக்கும் வரை ஜனவரி 1, 2002 வரை யூரோ பணம் அறிமுகப்படுத்தப்படவில்லை.
வடிவமைப்பு
நூறு யூரோ பணத் தாளில் வாட்டர்மார்க்ஸ், கண்ணுக்கு தெரியாத மை, ஹாலோகிராம்கள் மற்றும் மைக்ரோ பிரிண்டிங் போன்ற பல சிக்கலான பாதுகாப்பு அம்சங்கள் உள்ளன, அவை அதன் நம்பகத்தன்மையை ஆவணப்படுத்துகின்றன. நூறு யூரோ பணத் தாளின் மிகப்பெரிய சிறப்பாக கருதப்படுவது, அதன் நிறம் மாறும் தன்மை. இதை தலை கீழாக பிடித்தால் நிறம் ஊதாவில் இருந்து பழுப்பு நிறமாக மாறுவது இதன் சிறப்பு.
மேற்கோள்கள்
பகுப்பு:யூரோ பணத்தாள்கள்
அனைத்துலக மனிதபிமானச் சட்டம்
அனைத்துலக மனிதநேயச் சட்டம் என்பது ஓர் ஆயுதப் போரின் போது கடைப்படிக்கப்படவேண்டிய சட்ட விதிமுறைகள் ஆகும். இவை போர்ச் சட்டங்கள் என்றும் அறியப்படுகின்றன. அனைத்துலக மனிதநேயச் சட்டம் ஜெனீவா உடன்படிக்கைகள், Hague Conventions, அதன் பின்னர் செய்யப்பட்ட உடன்படிக்கைகள், case law, மற்றும் customary international law ஆகியவற்றைக் கொண்டுள்ளது.
இந்தச் சட்டங்கள் சண்டையில் ஈடுபட்டிக்கும் நாடுகள், நடுநிலை நாடுகள், மற்றும் தனிநபர்கள் ஆகியோரது நடத்தைகளையும் பொறுப்புகளையும் வரையறை செய்கிறது. பொது மக்களை தாக்குதல்களில் இருந்து பாதுகாப்பதே இதன் நோக்கமாகும்.
மேற்கோள்கள்
பகுப்பு:அனைத்துலகச் சட்டம் பகுப்பு:மனித உரிமைகள் சட்டம் பகுப்பு:போர்ச் சட்டம்
யெஸ்ப்பூ
50px|left|சின்னம் யெஸ்ப்பூ அல்லது எஸ்ப்பூ (Espoo), பின்லாந்தின் தெற்குக் கடற்கரை நகராகும். பின்லாந்தின் இரண்டாவது பெரிய நகரமும் இதுவே. இது ஹெல்சின்கி பெருநகரின் ஒரு பகுதி ஆகும். யெஸ்ப்பூவின் மொத்தப் பரப்பளவு 528 கிமீ² ஆகும், இதில் 312 கிமீ² நிலப்பரப்பாகும். தற்போதய மக்கட்தொகை சுமார் 234,466 (31 அக்டோபர் 2006 இன் படி), இது பின்லாந்தில் ஹெல்சின்கியை அடுத்து அதிக மக்கட்தொகை உள்ள நகராகும். நெஸ்டி ஆயில் நிறுவனத்தின் தலைமையகம் இங்குள்ளது.
இங்கு வாழும் மக்கள் பின்லாந்தின் இரு ஆட்சிமொழிகளைப் பேசுகின்றனர். பெரும்பான்மையினர் பின்னிய மொழியைத் தாய்மொழியாகவும், சிறுபான்மையினர் சுவீடிய மொழியைத் தாய்மொழியாகவும் பேசுகின்றனர். கால்பந்தாட்டம் முக்கிய விளையாட்டாகும். தேசியப் பூங்கா ஒன்றும் இங்கு அமைந்துள்ளது.
வெளி இணைப்புகள்
பகுப்பு:பின்லாந்து நகரங்கள்
மானசாரம்
மானசாரம் என்பது, ஒரு சிற்பநூல் ஆகும். பண்டைக்கால இந்தியாவின் நகர அமைப்பு, கட்டிடக்கலை, படிமவியல் ஆகியவை பற்றிய விடயங்கள் இந்நூலில் எடுத்தாளப்படுகின்றன. மேற்படி துறைகள் தொடர்பாகப் பல நூல்கள் இருந்த போதும், முழுமையான நூல்கள் என்று சொல்லத் தக்கவை மிகச் சிலவே. இம் மிகச்சில முழுமையான நூல்களுள் மானசாரமும் ஒன்றாகும். சிற்பநூல்களுள் மிகவும் நீளமானது என்று சொல்லத்தக்க வகையில் 5400 பாடல்களைக் கொண்டுள்ள இந்நூல், 70 அத்தியாயங்களாகப் பிரிக்கப்பட்டுள்ளது.
சமஸ்கிருத மொழியில் எழுதப்பட்டுள்ளது ஆயினும், பெரும்பாலும் தென்னிந்திய மரபுகள் பற்றியே பேசுவதால், இது தென்னிந்தியாவிலேயே எழுதப்பட்டிருக்கவேண்டும் என்ற கருத்து நிலவுகின்றது.
காலம்
இதன் காலம் பற்றித் தெளிவான சான்றுகள் கிடைக்கப்பெறவில்லை. மானசாரத்தை மொழிபெயர்த்துப் பதிப்பித்தவரான பி.கே. ஆச்சார்யா என்பவர் இது குப்தர் காலத்தைச் (கி.பி 4 – 8 ஆம் நூற்றாண்டு) சேர்ந்தது எனக் கருதுகிறார். ஆனால், இது கி.பி ஒன்பதாம் நூற்றாண்டுக்குப் பிற்பட்டதாதல் வேண்டும் என்று வேறு சிலர் கருதுகிறார்கள்.
உசாத்துணைகள்
பகுப்பு:சிற்ப நூல்கள் பகுப்பு:இந்தியக் கட்டிடக்கலை
சோமராசம்பேட்டை ஊராட்சி
சோமரசம்பேட்டை ஊராட்சி (Somarasampettai Gram Panchayat), தமிழ்நாட்டின் திருச்சிராப்பள்ளி மாவட்டத்தில் உள்ள மணிகண்டம் வட்டாரத்தில் அமைந்துள்ளது. இந்த ஊராட்சி, ஸ்ரீரங்கம் சட்டமன்றத் தொகுதிக்கும் திருச்சிராப்பள்ளி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 6270 ஆகும். இவர்களில் பெண்கள் 3103 பேரும் ஆண்கள் 3167 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருச்சிராப்பள்ளி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பணியிடத்தில் பாலியல் வன்முறை (தடுப்பு,பாதுகாப்பு, குறைதீர்ப்பு) சட்டம், 2013
இந்தியாவில் பணியிடத்தில் பாலியல் வன்முறையிலிருந்து பெண்களுக்கு பாதுகாப்பு அளிப்பதற்காக பணியிடத்தில் பாலியல் வன்முறை (தடுப்பு,பாதுகாப்பு, குறைதீர்ப்பு) சட்டம், 2013 நிறைவேற்றப்பட்டது. இது தொடர்பாக தாக்கல் செய்யப்பட்ட மசோதா, மக்களவையில் 2012-ம் ஆண்டு செப்டம்பர் மாதம் 3-ம் தேதியும், மாநிலங்களவையில் 2013ம் ஆண்டு பிப்ரவரி 26ம் தேதியும் நிறைவேற்றப்பட்டது. 2013ஆம் ஆண்டு ஏப்ரல் 22ம் தேதியில் குடியரசுத் தலைவர் இச்சட்டத்திற்கு தனது ஒப்புதலை அளித்தார்.
பின்னணி
1997-ம் ஆண்டில் விசாகா வழக்கு விசாரணையின்போது உச்சநீதிமன்றமானது பணியிடத்தில் பாலியல் வன்முறை என்பது மனித உரிமைமீறல் நடவடிக்கையாகும் என்பதனை முதல் முறையாக ஏற்றுக் கொண்டது. இவ்வழக்கில் தனது தீர்ப்பினை அளிக்கும்போது பணியிடத்தில் பெண்கள் மீதான பாலியல் வன்முறையை தடுத்திட மேற்கொள்ளப்பட வேண்டிய நடவடிக்கைகள் குறித்த வழிகாட்டுதல்களையும் அளித்தது. இதுதொடர்பான சட்டம் இயற்றப்படும் வரை இந்தியாவில் உள்ள அனைத்து அரசு மற்றும் தனியார் துறை அலுவலகங்களில் இந்தவழிகாட்டுதல்கள் நடைமுறைப்படுத்தப் படுவதனைக் கட்டாயம் ஆக்கியது. இதனடிப்படையில்தான் பணியிடத்தில் பாலியல் வன்முறையிலிருந்து பெண்களுக்கு பாதுகாப்பு அளிப்பதற்கான சட்டம் நிறைவேற்றப்படுவதற்கான சூழல் எழுந்தது.
சட்டத்தின் அம்சங்கள்
விசாகா வழக்கில் நீதிமன்றம் அளித்த வழிகாட்டுதலானது, நிறுவனம் மற்றும் அதில் பணியாற்றும் ஊழியர்களை மட்டுமே கட்டுப்படுத்துவதாக இருந்தது. ஆனால், பணியிடத்தில் பாலியல் வன்முறை (தடுப்பு, பாதுகாப்பு, குறைதீர்ப்பு) சட்டமானது, அலுவலகங்களில் பணிபுரியும் நிரந்தரத் தொழிலாளர்களுக்கு மட்டுமின்றி, கட்டிடத் தொழிலாளர்கள், வீட்டு வேலை செய்யும் பெண்கள் உள்ளிட்ட முறைசாராத் தொழிலாளர்கள், தற்காலிக அல்லது ஒப்பந்தத் தொழிலாளர்கள், தினக்கூலி அல்லது பயிற்சி அல்லது அப்ரெண்டிஸ் அடிப்படையில் வேலை செய்பவர்கள், ஊதியம் பெற்றோ அல்லது பெறாமலோ பணிபுரிபவர், தன்னார்வ அடிப்படையில் பணிபுரிபவர் என அனைத்து பெண் தொழிலாளர்களுக்கும் பணியிடத்தில் பாதுகாப்பு அளிப்பதாக உள்ளது. இச்சட்டத்தின்படி, 10 பேருக்கு மேல் பெண்களை பணியிலமர்த்தி உள்ள எந்தவொரு நிறுவனமும் அலுவலக அளவிலான புகார் குழு ஒன்றை அமைத்திட வேண்டும். இக்குழுவின் தலைவராக அந்நிறுவனத்தில் உயர்நிலை பொறுப்பில் பணிபுரியும் பெண் ஒருவர் இருக்க வேண்டும். பெண்களின் நலனில் அக்கறையோடு அல்லது சமூக செயல்பாட்டில் அக்கறையோடு அல்லது சட்ட அறிவு கொண்ட சக பெண் ஊழியர் இருவர் உறுப்பினராக இருப்பதுடன், பெண்களின் மேம்பாட்டில் ஈடுபடும் அல்லது பாலியல் துன்புறுத்தல் குறித்த வழக்குகளில் தலையீடு செய்யும் அனுபவம் கொண்ட தன்னார்வத் தொண்டு நிறுவனத்தை சேர்ந்த ஒருவரும் இக் குழுவில் உறுப்பினராக இருக்க வேண்டும். பணியிடத்தில் பெண்கள் தங்களுக்கு இழைக்கப்படும் பாலியல் வன்கொடுமைகள் குறித்த புகாரினை நிறுவன அளவிலான அல்லது இட அளவிலான புகார் குழுவிடம் அளித்திடலாம். பாலியல் துன்புறுத்தல் சம்பவம் நடந்து 3 மாதங்களில் எழுத்துப்பூர்வமான புகாரினை அளித்திட வேண்டும். உடல் அல்லது உளரீதியான பாதிப்பின் காரணமாக இறப்பு அல்லது வேறு ஏதேனும் காரணத்தினால் பாதிக்கப்பட்ட பெண்ணால் எழுத்துப்பூர்வமாக புகார் அளிக்க இயலவில்லை எனில் அவளது சட்டப்பூர்வமான வாக்ச்சுதாரரோ அல்லது வேறு எவரேனுமோ புகாரினை பதிவு செய்திடலாம். பாதிப்பிற்காளான பெண் விரும்பினால் புகார் குழுவானது விசாரணை மேற்கொள்வதற்கு முன்னதாக பேச்சுவார்த்தை மூலம் தீர்வு காண முயற்சியினை மேற்கொள்ளலாம். பேச்சுவார்த்தையில் எட்டப்பட்ட தீர்வு அமலாகாதபோது புகார் குழு தனது விசாரணையைத் துவக்கிடலாம். புகாரினை விசாரித்திடும் இக்குழுவானது, குற்றம் உண்மையெனில் ஊழியரின் தவறுக்கேற்ப எச்சரிப்பது அல்லது அலுவலகம் சார்ந்த நடவடிக்கை மேற்கொள்வது அல்லது காவல்துறையிடம் வழக்கை ஒப்படைப்பது என்ற நடவடிக்கையை மேற்கொள்ள முடியும். விசாரணை நடைபெறும் காலத்தில் பாதிக்கப்பட்ட பெண் எழுத்துமூலம் கோரினால் அப்பெண்ணையோ அல்லது குற்றம்சாட்டப்பட்டவரையோ இடமாற்றம் செய்திடலாம். ஏற்கனவே உள்ள விடுப்புடன் 3 மாத காலம் வரையிலான சிறப்பு விடுப்பு பாதிக்கப்பட்ட பெண்ணிற்கு அளித்திடலாம். பொதுவாக விசாரணை என்பது 90 நாட்களுக்குள் முடிக்கப்பட வேண்டும். விசாரணை நடத்தப்பட்டு முடிந்தவுடன் 10 நாட்களுக்குள் புகார் குழுவானது தனது அறிக்கையை அளித்திட வேண்டும். இந்த அறிக்கையின் அடிப்படையில் 60 நாட்களுக்குள் முதலாளி அல்லது நிறுவனர் அல்லது மாவட்ட அதிகாரி நடவடிக்கை மேற்கொள்ள வேண்டும். மேலும் மேற்கொள்ளப்பட்ட நடவடிக்கை குறித்து புகார் குழுவிற்கும் தெரிவிக்க வேண்டும்.
எவை பாலியல் வன்முறை
விசாகா வழக்கில் உச்சநீதிமன்றம் அளித்த வழிகாட்டுதலில் பாலியல் வன்முறை என்பது வரையறை செய்யப்பட்டிருந்தது. இதனை ஒட்டியே, இச் சட்டத்திலும் பாலியல் வன்முறை என்பது வரையறை செய்யப்பட்டுள்ளது. இச்சட்டத்தின்படி, பாலியல் துன்புறுத்தல் என்பதில் தொடுதல் அல்லது தொட முயற்சித்தல், பாலியல் ரீதியான விஷயங்களைக் கோருதல் அல்லது வலியுறுத்தல், பாலியல் தொனியில் பேசுதல், ஆபாச படங்களைக் காட்டுதல், இதர விரும்பத்தகாத பாலியல் தன்மையுடன் கூடிய உடல் ரீதியான அல்லது வார்த்தைகள், சைகைகள் கொண்ட நடத்தை போன்றவை அடங்கும்.
முதலாளி அல்லது நிர்வாகத்தின் கடமைகள்
பெண்கள் வேலை செய்யும் இடங்களில் அவர்களுக்கு பாதுகாப்பான பணியிடத்தை உறுதி செய்வதுடன் வேலையிடத்திற்கு வரும் நபர்களிடமிருந்தும் பாதுகாப்பளிப்பது முதலாளி அல்லது நிர்வாகத்தின் கடமையாகும். மேலும், அந்நிறுவனத்தில் அமைக்கப்பட்டுள்ள புகார் குழு மற்றும் தண்டனை குறித்த விவரங்களை அனைவரின் பார்வைக்கும் உரிய இடத்தில் காட்சிப் படுத்திட வேண்டும். இது மட்டுமின்றி, இச்சட்டம் குறித்த விழிப்புணர்வை ஏற்படுத்துவதற்கான கூட்டங்களை நடத்திட வேண்டும். புகார்க் குழுவின் செயல்பாட்டிற்கு உகந்த சூழலை உருவாக்கிட வேண்டும்.
அபராதம்
இச்சட்டம் கறாராக அமலாக்கப்படுவது உறுதி செய்யப்பட வேண்டும் என்பதால்தான் புகார் குழு அமைக்கப்படாமல் இருந்தாலோ அல்லது அறிக்கையின் அடிப்படையில் நடவடிக்கை எடுக்காமல் இருந்தாலோ அல்லது சட்டத்தின் விதிமுறைகளை மீறினாலோ ரூ.50000 வரை அபராதம் விதிக்கவும் இச்சட்டம் வழி வகை செய்துள்ளது.
மேற்கோள்கள்
பகுப்பு:இந்தியாவில் சட்டம் பகுப்பு:இந்தியாவில் மகளிர் உரிமைகள் பகுப்பு:இந்திய அரசின் சட்டங்கள்
கருங்குளம் லெட்சுமி நாராயணப்பெருமாள் கோயில்
கருங்குளம் லெட்சுமி நாராயணப்பெருமாள் கோயில் தமிழ்நாட்டில் திருநெல்வேலி மாவட்டம், கருங்குளம் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் லெட்சுமி நாராயணப்பெருமாள் சன்னதியும், கருடாழ்வார், சந்தானகிருஷ்ணன் உபசன்னதிகளும் உள்ளன. இங்குக் கோயில் கல்வெட்டு உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் வைகானசம் ஆகம முறைப்படி ஒருகாலப் பூசை நடக்கின்றது. ஆவணி மாதம் கிருஷ்ணஜெயந்தி முக்கிய திருவிழாவாக நடைபெறுகிறது. கார்த்திகை மாதம் திருக்கார்த்திகை திருவிழாவாக நடைபெறுகிறது.
மேற்கோள்கள்
பகுப்பு:திருநெல்வேலி மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
குழித்துறை ஸ்ரீகிருஷ்ணசுவாமி கோயில்
குழித்துறை ஸ்ரீகிருஷ்ணசுவாமி கோயில் தமிழ்நாட்டில் கன்னியாகுமரி மாவட்டம், குழித்துறை என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஸ்ரீகிருஷ்ணன் சன்னதியும், விநாயகர் உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் இரண்டு காலப் பூசைகள் நடக்கின்றன. ஆவணி மாதம் ஸ்ரீகிருஷ்ணஜெயந்தி முக்கிய திருவிழாவாக நடைபெறுகிறது.
மேற்கோள்கள்
பகுப்பு:கன்னியாகுமரி மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சாமுவேல் கோ
சாமுவேல் கோ  ( Samuel Coe, பிறப்பு: சூன் 3 1873, இறப்பு: நவம்பர் 4 1955), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 452 முதல்தர துடுப்பாட்டப் போட்டிகளில் கலந்து கொண்டுள்ளார். 1896-1923 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
சாமுவேல் கோ - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 25 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1873 பிறப்புகள் பகுப்பு:1869 இறப்புகள் பகுப்பு:1955 இறப்புகள் பகுப்பு:பிளேயர்ஸ் துடுப்பாட்டக்காரர்கள்
நைனித்தால் திருமணப் படுகொலை
நைனித்தால் திருமணப் படுகொலை (Nainital wedding massacre) இந்தியாவின் உத்தராகண்ட மாநிலத்தில் உள்ள குமாவுன் கோட்டத்தின் நைனித்தால் நகரத்தில் நடந்த  ஒரு படுகொலை நிகழ்ச்சியைக் குறிக்கிறது. 21 ஏப்ரல் 1950 ஆம் ஆண்டு ஏப்ரல் மாதம் 21 ஆம் தேதியன்று நைனித்தாலில் ஒரு திருமண விழாவில் குடிபோதையில் இருந்த கூர்க்கா சிப்பாய் 22 விருந்தினர்களை கத்தியால் குத்தினார். இந்நிகழ்வால் அவர்கள் அனைவரும் மரணமடைந்தனர்.
கத்தியுடன் ஆயுதம் ஏந்திய அந்த நபர், பணக் கடன் கொடுக்கும் தாழ்த்தப்பட்ட நபர் ஒருவர் சமூகத்தில் உயர்ந்த பிராமண சாதிப் பெண்ணை திருமணம் செய்து கொண்டதால் ஆத்திரமடைந்தார். தாழ்த்தப்பட்ட சமூக உறுப்பினர்களை கத்தியால் குத்தினார். குத்துப்பட்டு இறந்தவர்கள் அனைவரும் தாழ்த்தப்பட்ட சாதியைச் சேர்ந்தவர்களாவர்.
மேற்கோள்கள்
பகுப்பு:1950 நிகழ்வுகள் பகுப்பு:படுகொலைகள் பகுப்பு:நைனித்தால் மாவட்டம் பகுப்பு:உத்தராகண்டம் பகுப்பு:இந்தியா
ச. தங்கவேலு
'''ச. தங்கவேலு''' (S. Thangavelu, பிறப்பு: ஏப்ரல் 15, 1954) ஒரு இந்திய அரசியல்வாதியும், முன்னாள் நாடாளுமன்ற மாநிலங்களவை உறுப்பினரும் ஆவார். இவர் திராவிட முன்னேற்றக் கழக கட்சியைச் சேர்ந்தவராவார். இவர் 1989-ல் முதலமைச்சர் டாக்டர் மு. கருணாநிதி அமைச்சரவையில் அமைச்சராக பணியாற்றினார்.
இளமைக் காலம்
இவர் திருநெல்வேலி மாவட்டம் சங்கரன்கோயிலில் ஏப்ரல் 15, 1954ஆம் ஆண்டில் உ. சங்கரமூர்த்தி, காளியம்மாளுக்கு மகனாகப் பிறந்தார். இவர் காந்திநகரில் உள்ள நகராட்சி பள்ளியிலும், பின்னர் சங்கரன்கோயிலில் உள்ள கோமதியம்பாள் அரசு ஆண்கள் உயர்நிலைப் பள்ளியிலும் படிப்பை முடித்தார். பின்னர் பாளையங்கோட்டை, தூய சவேரியார் கல்லூரியில் படித்தார். மதுரையில் உள்ள புகழ்பெற்ற தமிழ்நாடு வேளாண்மை மற்றும் ஆராய்ச்சிக் கழகத்தில் வேளாண்மை துறையில் இளங்கலைப் படித்தார். பட்டப்படிப்பு முடித்த பின்னர், மாநில வேளாண்துறையில் சேர்ந்து, புதுக்கோட்டை மாவட்டத்தின் கரம்பக்குடியில் உள்ள வேளாண் அலுவலகத்தில் அதிகாரியாக பணியில் சேர்ந்தார்.
அரசியல் வாழ்க்கை
சங்கரன்கோவில் நகராட்சி துணைத் தலைவராக 1991, மார்ச் 3 வரை பணியாற்றினார். 1989ஆம் ஆண்டு தமிழ்நாடு மாநில சட்டமன்றத் தேர்தலில், சங்கரன்கோவில் தொகுதியில் போட்டியிட்டு பெரும் வித்தியாசத்தில் வெற்றி பெற்றார். தமிழ்நாட்டின் முதலமைச்சர் டாக்டர். மு. கருணாநிதி தனது அமைச்சரவையில், அமைச்சராக பதவி வகித்து 1991 வரை நகர அபிவிருத்தித் திணைக்களம் அமைச்சின் கூடுதல் பொறுப்பாளராக நியமிக்கப்பட்டார். அவரது அமைச்சின் ஆண்டுகளில், குடிசை மாற்று வாரியம், நகர திட்டமிடல் வாரியம், வாடகை கட்டுப்பாட்டு குழு தனது கட்டுப்பாட்டின் கீழ் இருந்தது மற்றும் அவர் மெட்ரோபாலிட்டன் மணிலா மேம்பாட்டு ஆணையத்தின் (MMDA) தலைவராகவும் பணியாற்றினார். அக்டோபர் 25, 1996 அன்று அவர் சங்கரன்கோவில் நகராட்சித் தலைவராக தேர்ந்தெடுக்கப்பட்டார். பின்னர் 2001 ஆம் ஆண்டு சங்கரன்கோவில் நகராட்சித் தலைவராக மீண்டும் தேர்ந்தெடுக்கப்பட்டார். ஏப்ரல் 14, 2006 வரை அவர் தேர்ந்தெடுக்கப்பட்டார். பின்னர் சூன் 10, 2010 அன்று திராவிட முன்னேற்றக் கழகம்மூலம் தமிழகத்திலிருந்து நாடாளுமன்ற உறுப்பினராகத் (மாநிலங்களவை உறுப்பினர்) தேர்ந்தெடுக்கப்பட்டார்.
மேற்கோள்கள்
பகுப்பு:1954 பிறப்புகள் பகுப்பு:திராவிட முன்னேற்றக் கழக அரசியல்வாதிகள் பகுப்பு:வாழும் நபர்கள் பகுப்பு:தமிழக முன்னாள் அமைச்சர்கள் பகுப்பு:இந்திய அரசியல்வாதிகள் பகுப்பு:திருநெல்வேலி மாவட்ட நபர்கள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:மாநிலங்களவை உறுப்பினர்கள் பகுப்பு:தமிழக அரசியல்வாதிகள் பகுப்பு:தமிழ்நாட்டைச் சேர்ந்த மாநிலங்களவை உறுப்பினர்கள் பகுப்பு:9 ஆவது தமிழ்நாடு சட்டமன்ற உறுப்பினர்கள்
வாஷிங்டனில் திருமணம் (நூல்)
இந்தக் கதையை நர்மதா பதிப்பகம் நூல் வடிவில் வெளியிட்டுள்ளது.
கதைச் சுருக்கம்
ராக்பெல்லர் எனும் அமெரிக்கத் தம்பதிகள் தென்னிந்திய திருமணம் ஒன்றை வாசிங்டன் நகரில் நடத்திப் பார்க்க ஆசைப்படுகின்றனர். திருமணம் நடத்திட தேவைப்படும் அனைத்துச் செலவுகளையும் இத்தம்பதியினரே செய்கின்றனர். திருமணம் எப்படி நடத்தப்பட்டது என்பதனை சாவி நகைச்சுவையாக எழுதியிருந்தார்.
வெளியிணைப்புகள்
பகுப்பு:நகைச்சுவைக் கதைகள் பகுப்பு:சஞ்சிகையில் வெளியான தொடர்கதைகள்
ஹியூ ஜேக்மன்
பெரும்பாலான திரைப்படங்களில் ஜேக்மன் அவரது பாத்திரங்களுக்காக சர்வதேச அங்கீகாரத்தை வென்றுள்ளார். குறிப்பிடத்தக்க வகையில் அதிரடி/சூப்பர்ஹீரோ, சங்க கால மற்றும் ரொமோன்ஸ் பாத்திரங்களில் நடித்துள்ளார். எக்ஸ்-மேன் தொடரில் வோல்வரின்னாக அவரது பாத்திரத்தில் இருந்து ஜேக்மேன் புகழ்பெற்றார். கூடுதலாக கேட் & லியோபோல்ட், வேன் ஹெல்சிங் , த ப்ரஸ்டீஜ் மற்றும் ஆஸ்திரேலியா போன்ற திரைப்படங்களிலும் அவரது பாத்திரத்தின் மூலம் முன்னணி வகித்தார். ஜேக்மேன் ஒரு பாடகராக, நடனக் கலைஞராக, மற்றும் மேடை இசைசார் நிகழ்ச்சிகளின் நடிகராக, த பாய் ஃப்ரம் ஓஸ் ஸில் அவரது பாத்திரத்திற்காக டோனி விருதை வென்றார்.
2008 ஆம் ஆண்டு நவம்பர் மாதம், வாழ்ந்துகொண்டிருக்கும் கவர்ச்சிகரமான மனிதரின் ஒருவராக ஹக் ஜேக்மேனை ஓப்பன் சலோன் குறிப்பிட்டது. பிறகு அதே மாதத்தில் பீப்பிள் பத்திரிகை, "வாழ்ந்துகொண்டிருக்கும் கவர்ச்சிகரமான மனிதராக" ஜேக்மேனைக் குறிப்பிட்டது.
மூன்று முறை டோனி விருதுகளை இவர் பெற்றுள்ளார். அந்தத் தோற்றங்களில் ஒன்றாக எம்மியையும் ஒருமுறை வென்றுள்ளார். பிப்ரவரி 22, 2009 அன்று 81வது அகாடமி விருதுகளையும் ஜெக்மேன் தொகுத்து வழங்கியுள்ளார்.
ஆரம்பகால வாழ்க்கை
ஹக் ஜேக்மேன் ஆஸ்திரேலியாவின் நியூ சவுத் வேல்ஸில் உள்ள சிட்னியில் பிறந்தார். ஆங்கில பெற்றோர்களான கிரிஸ் ஜேக்மேன் மற்றும் கிரேஸ் வாட்சன் இருவரின் ஐந்து குழந்தைகளில் இவர் இளையவர் ஆவார். அவரது உடன்பிறப்புகளில் இரண்டாமவரும் ஆஸ்திரேலியாவில் பிறந்தவர் ஆவார் (ஜேக்மேனுக்கு இளைய சகோதரி ஒருவரும் உள்ளார்). அவருக்கு எட்டு வயதிருக்கும் போது ஜேக்மேனின் தாயார் அவரது குடும்பத்தை விட்டுப் பிரிந்தார். அதற்குப்பிறகு ஜேக்மேன் கணக்கரான அவரது தந்தை மற்றும் உடன்பிறப்புகளுடன் வாழ்ந்தார்.
ஹக் முதன்முதலில் பிம்பிள் பொதுப் பள்ளியில் ஆரம்பப் பள்ளிக்குச் சென்றார். மேலும் அதற்குப்பிறகு அனைத்து ஆண்கள் நாக்ஸ் கிராமர் பள்ளியில் ஜேக்மேன் சேர்ந்தார். 1985 ஆம் ஆண்டு அந்தப் பள்ளியில் ஜேக்மேனின் தயாரிப்பான மை ஃபேர் லேடி என்ற இசைசார் நிகழ்ச்சியில் நடித்தார். மேலும் 1986 ஆம் ஆண்டு அந்தப்பள்ளியின் தலைவாரானார். பட்டப்படிப்பைத் தொடர்ந்து ஒரு இடைவெளி ஆண்டில் இங்கிலாந்தில் உள்ள உப்பிங்கம் பள்ளியில் பணிபுரிந்தார். ஆஸ்திரேலியாவிற்கு அவர் திரும்பிய பிறகு சிட்னியில் உள்ள தொழிற்நுட்பப் பல்கலைக்கழகத்தில் அவர் கல்வி பயின்றார். 1991 ஆம் ஆண்டு தொலைத்தொடர்புகளில் BA பட்டம் பெற்றார். அவர் BA பெற்றதிற்கு பிரதிபலனாக 1991 ஆம் ஆண்டு சிட்னியில் உள்ள நடிகர்' மையத்தில் "த ஜர்னி" என்ற ஒரு ஆண்டு படிப்பை நிறைவு செய்வதற்கு ஜேக்மேன் அங்கு சென்றார்.
அந்தப் படிப்பை நிறைவு செய்த பிறகு பிரபல சோப் இசைநாடகமான நெய்பர்ஸில் ஒரு பாத்திரத்தில் நடிப்பதற்கு அழைக்கப்பட்டார். ஆனால் மேற்கத்திய ஆஸ்திரேலியாவின் பெர்த்தில் உள்ள எடித் கோவன் பல்கலைக்கழகத்தில் மேற்கத்திய நடிப்புக் கலைக்கான ஆஸ்திரேலிய அகாடமியில் சேர்வதற்காக அந்த வாய்ப்பைத் தவிர்த்தார்.
ஆரம்பக் கட்டம், திரைப்படம் மற்றும் தொலைக்காட்சிப் பணி
மெல்போனின் அரங்கத்தில், உள்ளூர் வால் டிஸ்னியின் தயாரிப்பான ப்யூட்டி அண்ட் த பீஸ்டில் கஸ்டோனாக நடித்தார். மேலும் ஜோ கில்ஸின் சன்செட் பவுல்வேர்டில் நடித்தார். மெல்போனில் அவரது மேடை இசைசார் நிகழ்ச்சித் தொழில் வாழ்க்கையின் போது 1998 ஆம் ஆண்டு மிட்சும்மா விழா கபரெட் தயாரிப்பான சும்மா கபரெட்டில் நடித்தார். மேலும் அவர் மெல்போனின் கரோல்ஸ் பை கேண்டில்லைட் மற்றும் சிட்னியின் கரோல்ஸ் இன் த டொமைன் ஆகியவற்றைத் தொகுத்து வழங்கினார்.
ஜேக்மேனின் முந்தைய திரைப்படப் பணியானது எர்ஸ்கின்வில்லி கிங்க்ஸ் மற்றும் பேப்பர்பேக் ஹீரோ (1999) ஆகியவற்றை உள்ளடக்கியிருந்தது. மேலும் அவரது தொலைக்காட்சிப் பணியானது கொரெல்லி (ஆஸ்திரேலிய நடிகை டென்னிஸ் ராபர்ட்ஸ்ஸால் எழுதப்பட்ட இந்தத் தொடர் ABCயின் ஒரு 10-பகுதி டிராமா தொடராகும் மற்றும் ஜேக்மெனின் முதல் முக்கிய தொழில்ரீதியான பணியும் ஆகும் — அங்குதான் அவரது வருங்கால மனைவியான டெபோரா-லீ ஃபர்னெஸ்ஸையும் சந்தித்தார்), லா ஆப் த லேண்ட், ஹாலிபிக்ஸ் f.p. , ப்ளு ஹீலர்ஸ், மற்றும் பாஞ்சோ பாட்டர்சனின் த மேன் ஃப்ரம் ஸ்னோவி ரிவர் ஆகியவற்றை உள்ளடக்கியிருந்தது.
ஓக்லாஹோமா!
''
லண்டனில் வெஸ்ட் எண்டில் ராயல் நேசனல் திரையரங்கின் பாராட்டப்பட்ட மேடைத் தயாரிப்பான ஓக்லஹோமா! வில் கர்லி என்ற முன்னணிப் பாத்திரம் ஏற்று நடித்த போது 1998 ஆம் ஆண்டு ஜேக்மேன் ஆஸ்திரேலியாவிற்கு வெளியிலும் புகழ்பெற்றார். இதில் அவரது நடிப்பு, இசைசார் நிகழ்ச்சியின் சிறந்த நடிகருக்கான ஆலிவர் விருதுப் பரிந்துரையை அவருக்குப் பெற்றுத் தந்தது. மேலும் இவர் அதே மேடை இசைசார் நிகழ்ச்சியின் 1999 ஆம் ஆண்டு திரைப்படப் பதிப்பில் நடித்தார். இந்தத் திரைப்படம் பல நாடுகளில் திரையிடப்பட்டது.
எக்ஸ்-மேன்
2000 ஆம் ஆண்டு ஜேக்மேன், ப்ரைன் சிங்கரின் எக்ஸ்-மேனில் டோகிரே ஸ்காட்டின் இடத்தை நிரப்புவதற்கு வோல்வரின்னாக பாத்திரம் ஏற்று நடித்தார். பேட்ரிக் ஸ்டீவர்ட், ஹாலி பெர்ரி, மற்றும் யான் மெக்கெலன் ஆகியோர் ஜேக்மேனுடன் இணைந்து நடித்தனர். 2006 ஆம் ஆண்டு நவம்பர் மாதம் CBS நேர்காணலைப் பொறுத்தவரை, ஜேக்மேனின் மனைவி டெபோரா-லீ ஃபர்னெஸ் இந்தப் பாத்திரத்தை ஏற்க வேண்டாமெனக் கூறியதாகவும், ஆனால் பிறகு அவரது கருத்தை ஜேக்மேன் நிராகரித்ததற்காக மகிழ்ச்சியடைவதாகக் கூறியிருந்தார்.
ஜேக்மேன், உண்மையான காமிக் புத்தகத்தில் கூறப்பட்டிருந்த 5' 3" உயர வோல்வரினைக் காட்டிலும் உயரமானவராக 6'2 1/2 (1.83 மீ), உயரத்துடன் இருந்தார். இதனால், ஜேக்மேனை வழக்கத்திற்கு மாறான கோணங்களில் படமெடுக்க அடிக்கடி திரைப்படத் தயாரிப்பாளர்கள் கட்டாயப்படுத்தினர் அல்லது உண்மையான பணியைக் காட்டிலும் மிகவும் குறுகிய நேரங்களில் மட்டுமே தோன்றுமாறு அவருக்கு காட்சிகள் அமைக்கப்பட்டது. மேலும் அவரது சக-நடிகர்கள் அவரது உயரத்திற்கு ஏற்றாற்போல் உயர காலணி அணிந்து நடித்தனர். ஜேக்மேன் இந்தப் பாத்திரத்திற்காக மிகவும் சிறப்பாக உடல் தசைகளை வளர்க்க வேண்டி இருந்தது, மேலும் இந்தத் தொடரின் நான்காவது திரைப்படத்தின் முன்னேற்பாடுகளில், சுமார் 300 பவுண்டுகள் எடையை பென்ச்-ப்ரெஸ்ஸுடு செய்தார். திரைப்படத்தின் வெளியீட்டால் ஒரு பிரபல நட்சத்திரமாகி, பிறகு 2003 ஆம் ஆண்டு எக்ஸ்-மேன் 2, 2006 ஆம் ஆண்டு எக்ஸ்-மேன்: த லாஸ்ட் ஸ்டான்ட் மற்றும் மே 1, 2009 அன்று வெளியிடப்பட்ட எக்ஸ்-மேன் ஆரிஜின்ஸ்: வோல்வரின் ஆகிய திரைப்படங்களில் மீண்டும் பாத்திரமேற்று நடித்தார்.
2001
2001 ஆம் ஆண்டு ரொமாண்டிக் நகைச்சுவைத் திரைப்படம் கேட் & லியோபோல்ட்டில், மெக் ரைன்னுக்கு ஜோடியாக லியோபோல்ட் எனும் பாத்திரத்தில் ஜேக்மேன் நடித்தார், இந்தப் பாத்திரத்திற்காக சிறந்த நடிகருக்கான மோசன் பிச்சர் இசைசார் அல்லது நகைச்சுவைக்காண கோல்டன் குளோப் பரிந்துரையைப் பெற்றார். இதில் விக்டோரியன் ஆங்கில ட்யூக்காக ஜேக்மேன் நடித்தார். இதில் 21வது நூற்றாண்டு மேன்ஹேட்டனுக்கு எதிர்பாராத விதமாய் நேரப்பயணம் செய்கிறார். அங்கு ஒரு எரிந்துவிழும் விளம்பர நிர்வாகியான கேட்டை சந்திக்கிறார்.
மேலும் 2001 ஆம் ஆண்டு, அதிரடி/டிராமா ஸ்வோர்டுபிஷ் ஷில் ஜான் ட்ராவோல்டா மற்றும் ஹாலி பெர்ரியுடன் ஜேக்மேன் நடித்தார். ஜேக்மேன் இதில் இரண்டாவது முறையாக பெர்ரியுடன் இணைந்து பணிபுரிந்தார். மேலும் இந்த இருவரும் மேலும் இருமுறை எக்ஸ்-மேன் திரைப்படங்களிலும் இணைந்து நடித்தனர். 2000 ஆம் ஆண்டு முதல் 2006 ஆம் ஆண்டு வரை ஜேக்மேன் மற்றும் பெர்ரி இருவரும் நான்கு திரைப்படங்களில் இணைந்து நடித்தனர். 2001 ஆம் ஆண்டு "சாட்டர்டே நைட் லைவ்"வின் ஒரு எபிசோடையும் ஜேக்மேன் தொகுத்து வழங்கினார்.
அரங்கு நிகழ்ச்சி 2002–2009
2002 ஆம் ஆண்டு செயின்ட் லுக்கின் இசைக்குழுவுடன் கார்நெகி அரங்கின் ஒரு சிறப்பு இசைநிகழ்ச்சியில் கரோயூசல் என்ற இசைசார் நிகழ்ச்சியில் பில்லி பிக்கிலோ பாத்திரத்தில் ஜேக்மேன் பாடி நடித்தார்.
2004 ஆம் ஆண்டு அவரது 2003–2004, த பாய் ஃப்ரம் ஓஸ் என்ற வெற்றியடைந்த இசைசார் நிகழ்ச்சியான ஆஸ்திரேலிய பாடலாசிரியர் மற்றும் இசை வினையாற்றுபவருமான பீட்டர் அலெனின் ப்ராட்வே உருவப்படத்திற்காக, இசைசார் நிகழ்ச்சியின் சிறப்புவாய்ந்த நடிகருக்கான டோனி விருது மற்றும் டிராமா டெஸ்க் விருது ஆகியவற்றை ஜேக்மேன் வென்றார். மேலும் 2006 ஆம் ஆண்டு ஆஸ்திரேலியாவிலும் இந்த நிகழ்ச்சியில் பங்கேற்றார்.
கூடுதலாக, 2003, 2004 மற்றும் 2005 ஆம் ஆண்டு டோனி விருதுகளை ஜேக்மேன் தொகுத்து வழங்கினார். இதற்கு நேர்மறையான திறனாய்வுகளைப் பெற்றார். 2004 ஆம் ஆண்டு டோனி விருதுகளை அவர் தொகுத்து வழங்கியதே 2005 ஆம் ஆண்டு பலவகை, இசைசார் அல்லது நகைச்சுவை நிகழ்ச்சியின் சிறப்புவாய்ந்த தனி நடிகருக்கான எம்மி விருதை வெற்றிபெற காரணமாக அமைந்தது.
ஸ்கோன்பெல்ட் திரையரங்கில் ப்ராட்வேயின் டேனியல் க்ரேய்க்குடன் சிறிதளவே பதிவுசெய்யப்பட்ட எ ஸ்டெடி ரெயின் என்ற நிகழ்ச்சியில் ஜேக்மேன் இணைந்து நடித்தார், இதன் வெள்ளோட்டங்கள் செப்டம்பர் 10, 2009 அன்று திறக்கப்பட்டு டிசம்பர் 6, 2009 அன்று மூடப்பட்டது.
திரைப்படங்கள் 2003–2008
2003 ஆம் ஆண்டு எக்ஸ்2: எக்ஸ்-மேன் யுனைட்டடு க்குப் பிறகு 2004 ஆம் ஆண்டு ஜேக்மேன், வேன் ஹெல்சிங் எனும் திரைப்படத்தில் காபிரெல் வேன் ஹெல்சிங் என்ற பெயருடைய மிகக் கொடியக் கொலைகாரனாக முன்னணி பாத்திரம் ஏற்று நடித்தார். புரூஸ் ஏ. மெக்கலண்ந்தால் எழுதப்பட்ட "ஸ்லேயர்ஸ் அண்ட் தேர் வேம்பையர்ஸ்: எ கல்சுரல் ஹிஸ்டரி ஆப் கில்லிங் த டெட்" என்ற புத்தகத்தில் புதிய வேன் ஹெல்சிங்காக ஜேக்மேன் முக்கிய பங்கேற்றுள்ளார்.
மேலும் 2005 ஆம் ஆண்டு, ஜேம்ஸ் பாண்டின், 2006 ஆம் ஆண்டு கேசினோ ராயல் திரைப்படத்தில் நடிக்கும் வாய்ப்பு ஜேக்மேனுக்கும் இருந்தது. ஆனால் அந்த வாய்ப்பு டேனியல் கிரேய்க்கிற்கு தட்டிச்சென்றது.
கிரிஸ்டோபர் நோலனால் இயக்கப்பட்ட 2006 ஆம் ஆண்டு திரைப்படம் த ப்ரஸ்டீஜ்ஜில் ஜேக்மேன் நடித்தார். மேலும் இதில் கிரிஸ்டியன் பேல், மைக்கேல் கைன் மற்றும் ஸ்கார்லெட் ஜோகன்சன் ஆகியோர் இணைந்து நடித்திருந்தனர். ஜேக்மேன் ராபர்ட் ஆன்கெய்ர் என்ற ஒரு மந்திரவாதியாக உடன் வாழும் ஆல்பிரட் போர்டனுடன் போட்டி மனப்பான்மையுடன் ஒருவருக்கொருவர் 'முந்திக்கொண்டு' வஞ்சகமான முயற்சிகளில் ஈடுபடும் பாத்திரத்தில் நடித்தார். விஞ்ஞானி நிக்கோலாவாக நடிக்கும் இசைக்கலைஞர் பூவ்வியுடன் பணிபுரிய வேண்டும் என்பதே த ப்ரஸ்டீஜ் ஜில் நடித்ததற்கான முக்கியக் காரணம் என ஜேக்மேன் கூறினார்.
டேரென் அரோனோப்ஸ்கையின் அறிவியல்-புனையக்கதைத் திரைப்படம் த பவுண்டைனில் மூன்று மாறுபட்ட கதாபாத்திரங்களில் ஜேக்மேன் சித்தரிக்கப்பட்டிருந்தார். மூலைக் காய்ச்சலால் மிகவும் பாதிக்கப்பட்டிருக்கும் அவரது மனைவி, லஸ்ஸியைக் (ராச்சல் வெய்ஸ்) குணப்படுத்தும் முயற்சியில் இருக்கும் டோமி கிரியோ என்ற ஒரு நரம்பியல்விஞ்ஞானி; 1532 செவில்லியின் ஒரு ஸ்பானிஷ் சாகச வீரர் கேப்டன் தோமஸ் கிரியோ; மற்றும் லஸ்ஸியுடன் மீண்டும் சேர்வதற்கு முயன்று ஒரு சூழல்-விண்வெளிக்கப்பலில் தங்க விண்படலத்திற்கு பயணிக்கும் வருங்கால விண்வெளிவீரர் டாம் என மூன்று பாத்திரங்களில் இதில் நடித்திருந்தார். அவரது உடல்சார்ந்த மற்றும் உணர்ச்சிவயப்படுதல் போன்றவை தேவைகளின் ஒரு பகுதியாக இருந்ததால், இதுவரை நடித்த திரைப்படங்களில் மிகவும் கடினமானது த பவுண்டைன் என ஜேக்மேன் கூறியுள்ளார்.
2007 ஆம் ஆண்டு ஜேக்மேன், தொலைக்காட்சி இசைசார்-நாடகத்தொடர் விவா லாப்லின் னைத் தயாரித்து கெளரவத் தோற்றத்தில் நடித்தார். இந்தத் தொடர் இரண்டு எபிசோடுகளுக்குப் பிறகு CBS ஆல் இரத்துசெய்யப்பட்டது. இரத்து தீர்மானம் எடுக்கப்படுவதற்கு முன்பே இதன் எஞ்சிய பாகங்கள் படபிடிக்கப்பட்டிருந்தது.
டிசெப்சன் (இந்தத் திரைப்படத்தில் நடித்தும் தயாரித்தும் இருந்தார்), அங்கிள் ஜானி மற்றும் ஆஸ்திரேலியா ஆகிய திரைப்படங்கள் ஜேக்மேனின் 2008 ஆம் ஆண்டு திரைப்படங்களை உள்ளடக்கி இருந்தது.
ஆஸ்திரேலியா
2008 ஆம் ஆண்டு, இயக்குனர் பாஸ் லஹார்மன் அவரது மிகவும் பிரபலமான காவியத் திரைப்படம் ஆஸ்திரேலியா வில் முன்னணி ஆண் பாத்திரமான ரூசல் குரூவெயின் இடத்தை நிரப்புவதற்கு ஜேக்மேனை நடிக்கவைத்தார். இதில் நிக்கோல் கிட்மேன் இவருடன் இணைந்து நடித்தார். 2008 ஆம் ஆண்டு நவம்பர் மாதம் இந்தத் திரைப்படம், ஆஸ்திரேலியா மற்றும் அமெரிக்காவில் வெளியிடப்பட்டது.
ஒரு ஆங்கில உயர்குலப் பெண்ணின் நாடுதலின் பேரில் அவளது காதல்கணவனின் ஆஸ்திரேலிய கால்நடை நிலையம் மற்றும் அவள் அங்கு கண்டுபிடிக்கும் கலப்புசாதி பூர்வீகக் குழந்தையைக் காப்பதற்கு விருப்பமின்றி துணை புரியும் ஒரு கடினமான, சார்பற்ற கால்நடை மேய்ப்பவராக ஜேக்மேன் நடித்திருந்தார்.
தயாரிப்பு நிறுவனம்
2005 ஆம் ஆண்டு, ஜேக்மேன் அவரது நீண்டகால உதவியாளரான ஜான் பாலெர்மோவுடன் இணைந்து சீடு புரொடக்ஸன்ஸ் என்ற ஒரு தயாரிப்பு நிறுவனத்தைத் தொடங்கினார். இவர்களது முதல் செயல்திட்டம் 2007 ஆம் ஆண்டு விவா லாப்லின் ஆகும். ஜேக்மேனின் நடிகை மனைவி டெபோரா-லீ ஃபர்னெஸும் இந்த நிறுவனத்தில் ஈடுபட்டுள்ளார். மேலும் பாலெர்மோ அவருக்கான "ஒற்றுமை", ஃபர்னெஸ் மற்றும் ஜேக்மேன் என்று பொறிக்கப்பட்ட கருத்துக்களுடன் மூன்று மோதிரங்களைக் செய்துள்ளார். டிரியோவின் கூட்டுவேலையைப் பற்றி ஜேக்மேன் தெரிவித்தபோது "என்னுடைய வாழ்க்கையில் டெப் மற்றும் ஜான் பாலெர்மோ போன்ற எனது தொழில் கூட்டாளிகளைக் கொண்டிருப்பதில் நான் மிகவும் பாக்கியசாலி. இது உண்மையில் நன்றாக வேலைசெய்கிறது. நாங்கள் அனைவரும் மாறுபட்ட திறன்களைக் கொண்டிருக்கிறோம். இது எனக்குப் பிடித்திருக்கிறது. இது மிகவும் மெய்சிலிர்க்கும் வகையில் உள்ளது" எனக் கூறினார்.
த பாக்ஸ்-சார்ந்த சீடு நிறுவனமானது, அமந்தா ஸ்க்வீட்சர், காத்தரின் டாம்பிலின், ஆலன் மண்டெல்பாம் மற்றும் ஜோ மரினோ ஆகிய நிர்வாகிகளை உள்ளடக்கி மென்மேலும் வளர்ந்தது, ஆலனா ஃப்ரீ சிட்னி-அடிப்படையான தயாரிப்பு அலுவகத்தை இயக்கி வந்தார். ஜேக்மேனின் பிறந்த நாட்டின் உள்ளூர் திறமையாளர்களுக்கு ஆதரவளிக்கும் வகையில் குறைந்த பொருட்செலவில் திரைப்படங்கள் எடுப்பதை இவர்கள் இலட்சியமாகக் கொண்டிருந்தனர்.
அறப்பணி
ஒரு பரோபகாரியாக ஜேக்மேன் ஒரு நீண்டகால சிறு கடன் வழங்கும் ஆதரவாளராக இருக்கிறார் — முன்னேற்றமடையாத நாடுகளின் ஏழ்மையான தொலைநோக்கு தொழில்முனைவோர்களுக்கு மிகவும் சிறிய கடனுதவியளிக்கும் படி இந்தத் திட்டத்தை விரிவு படுத்தி இவர் இருந்தார். சிறு கடனுதவிக்கு முன்னோடியாக இருந்தவர் மற்றும் 2006 ஆம் ஆண்டு அமைதிக்கான நோபல் பரிசு வெற்றியாளர் முகமது யூனிஸ்ஸின் வாய்மொழி ஆதரவாளராக ஜேக்மேன் உள்ளார்.
ஜேக்மேன் உலகளாவிய வறுமை செயல்திட்டத்தின் உலகளாவிய ஆலோசகராகவும் உள்ளார். இதற்காக ஒரு ஆவணப்படத்தையும் எடுத்துள்ளார்; மேலும் 2009 ஆம் ஆண்டு இதன் நிமித்தம் காரணமாக ஜேக்மேனும், இந்த செயல்திட்டத்தை நிறுவியவருமான ஹக் ஈவன் இருவரும் UN க்குச் சென்று வந்தனர். . ஜேக்மேன் உலகப் பார்வைத் தூதராகவும் உள்ளார். மேலும் செப்டம்பர் 21, 2009 அன்று நடந்த தட்பவெப்பநிலை வார NYC விழாவிலும் பங்கேற்றார்.
ஆர்ட் ஆஃப் எலிசியம் மற்றும் MPTV நிதி நிறுவனம், ஆகியவற்றையும் ஜேக்மேன் ஆதரவளிக்கிறார். மேலும் ஜேக்மேனும் அவரது மனைவி டெபொரோ-லீ ஃபர்னெஸ் ஸும், ஆஸ்திரேலியாவின் போன் மேர்ரோ கல்வி நிறுவனத்தின் ஆதரவாளர்களாகவும் உள்ளனர். ஜேக்மேன், புவி வெப்பமாதல் பற்றிய த பர்னிங் செசன் என்ற 2008 ஆம் ஆண்டு ஆவணப்படத்தையும் எடுத்து வழங்கினார்.
ஜேக்மேன் அவரது டிவிட்டர் கணக்கையும் அறச்சிந்தனைக்காக பயன்படுத்துகிறார். ஏப்ரல் 14, 2009 அன்று ஜேக்மேன் அவரது டிவிட்டர் பக்கத்தில் வருவாய் இல்லாத ஒரு தனிப்பட்ட அமைப்புக்கு $100,000 நன்கொடை அளித்து உதவ முடியும் எனக் கூறியிருந்தார். ஏப்ரல் 21, 2009 அன்று ஜேக்மேன் அறக்கட்டளை:தண்ணீருக்கு $50,000 மற்றும் நம்பிக்கை செயல்பாடுக்கு $50,000 நன்கொடையாக அளிக்கப் போவதாக அவரது முடிவை வெளியிட்டார்.
8 டிசம்பர் 2009 அன்று அவரது வெற்றிகரமான பிராட்வே நாடகம் எ ஸ்டெடி ரெயின் ஆறு வாரங்கள் நடத்தப்பட்டதில் இருந்து 21வது வருடாந்திர ஜிப்சி ஆஃப் த இயர் போட்டியில் அவர்கள் வருவாய் $1,549,953 ஆக அதிகரித்திருப்பதாக அறிவித்த போது, ஹக் ஜேக்மேன் மற்றும் டேனியல் கிரேய்க் இருவரும் பிராட்வே கேர்ஸ்/ஈக்விட்டி ஃபைட்ஸ் எயிட்ஸ் நிதிவளர்ச்சியின் வரலாற்றில் அவர்களுக்காக ஒரு தனித்தன்மை வாய்ந்த இடத்தை ஏற்படுத்திக் கொண்டனர்.
விளையாட்டுகள்
ஜேக்மேன் பல்வேறு விளையாட்டுகளில் மிகுந்த ஆர்வமுடைவராக இருந்தார். உயர்நிலைப் பள்ளியில், ரக்பி மற்றும் கிரிக்கெட் ஆகிய விளையாட்டுகளை ஆடினார். உயர் தாண்டலிலும் பங்கேற்றார், மேலும் நீச்சல் அணியிலும் இருந்தார். மேலும் இவர் கூடைப்பந்து மற்றும் கயாகிங் ஆகிய விளையாட்டிலும் விருப்பம் கொண்டிருந்தார். ஜேக்மேன் மேலும் கால்பந்தாட்டத்திலும் அவரது ஆர்வத்தை வெளிப்படுத்தினார், அவரது ஆதரவை நார்விச் நகர FCக்கு அளித்தார்.
சிட்னியின் வடக்கே ஒரு NRL கிளப்பை அடிப்படையாகக் கொண்ட மேன்லி வாரிங்கா சீ ஈகிள்ஸுக்கு ஜேக்மேன் நீண்டகால ரசிகர் மற்றும் ஆதரவாளராக இருந்தார். அவர் 1999 NRL இறுதிச் சுற்றில் தேசிய கீதம் பாடினார். நார்விச் நகர F.C ரசிகராக இருந்ததால், ஸ்கை ஸ்போர்ட்ஸ் சோக்கர் AM இன் மீதும் ஹக் ஆர்வத்தை வெளிப்படுத்தினார்.
ஜேக்மேன் பியானோ வாசிப்பார், தினமும் யோகா செய்கிறார், மேலும் 1992 ஆம் ஆண்டு முதல் செயல்முறை சித்தாந்தப் பள்ளியின் உறுப்பினராக இருக்கிறார்.
சொந்த வாழ்க்கை
11 ஏப்ரல், 1996 அன்று டெபொரா-லீ ஃபர்னீஸ்ஸை ஜேக்மேன் திருமணம் முடித்தார். ஒரு ஆஸ்திரேலிய தொலைக்காட்சித் தொடரான கோரல்லி யில் இருவரும் சந்தித்தனர். ஃபர்னிஸ்ஸுக்கான நிச்சயதார்த்த மோதிரத்தை ஜேக்மேன் சொந்தமாக வடிவமைத்தார். மேலும் அவர்களது திருமண மோதிரங்களில் சமஸ்கிருத எழுத்துக்களான "ஓம் பரமார் மெயினமர்" என்ற வார்த்தைகள் மொழி பெயர்க்கப்பட்டு "எங்களது திருமணத்தை மிகப்பெரிய மூலத்திற்கு அர்பணிக்கிறோம்" எனப் பொறிக்கப்பட்டு இருந்தது. தற்போது அவர்கள் தங்களது நேரத்தை சிட்னி மற்றும் நியூயார்க் நகரத்திற்கு இடையே பிரித்துக் கொண்டனர்.
புகழ்பெற்ற கலாச்சாரத்தின் குறிப்பிடுதல்கள்
! எவ்வளவு துணிச்சல் அவருக்கு' என கிசுகிசுத்தார்.
புற இணைப்புகள்
ப்ராட்வேயின் எ ஸ்டெடி ரெய்னில் ஹக் ஜேக்மேன் - ஆரம்ப இரவு Broadway.tv Blog
பகுப்பு:வாழும் நபர்கள் பகுப்பு:1968 பிறப்புகள் பகுப்பு:ஆங்கிலத் திரைப்பட நடிகர்கள் பகுப்பு:மேற்கோள் வழுவுள்ள பக்கங்கள்-கூகுள் தமிழாக்கம் பகுப்பு:ஆஸ்திரேலிய தொலைக்காட்சி நடிகர்கள் பகுப்பு:கிராமி விருது வென்றவர்கள் பகுப்பு:கூகுள் தமிழாக்கம்-ஆங்கிலத் திரைப்படம்
திருவஞ்சிக்குளம்
திருவஞ்சிக்குளம் ( ஆங்கிலம்: Thiruvanchikulam )அல்லது வஞ்சி, கேரளாவின் கொடுங்கல்லூரை அடுத்த வரலாற்று சிறப்பு வாய்ந்த நகராகும். இது 12வது நூற்றாண்டுவரை சேர மன்னர்களின் தலைநகரமாக இருந்தது. பிற்காலத்தில் கொச்சி இராச்சியத்தின் அரசாட்சியில் இருந்தது. இங்குள்ள மகாதேவசுவாமி ஆலயம் சுந்தரர் பாடிய தலமாகும்.இக்கோவில் சிதம்பரம் கோவிலுடன் தொடர்புடையதாகக் கருதப்படுகிறது.
சங்ககாலப் பாடலான பதிற்றுப்பத்து 48 பெரியாற்றின் கரையில் அமைந்த வஞ்சி மாநகரின் எதிர்கரையில் இருந்த காஞ்சி மரங்கள் அடர்ந்த காஞ்சியம் பெருந்துறையில் சேரன் செங்குட்டுவன் கொண்டாடிய வேனில் விழாவைக் குறிப்பிடுகிறது.
பகுப்பு:சேரர் தலைநகரங்கள் பகுப்பு:கேரள மாநிலத்திலுள்ள ஊர்களும் நகரங்களும் பகுப்பு:இந்தியத் தொல்லியற்களங்கள் பகுப்பு:திருச்சூர் மாவட்டத்தில் உள்ள ஊர்களும் நகரங்களும்
குழந்தைகளின் உரிமைகளுக்கான உடன்படிக்கை
ஐக்கிய நாடுகள் குழந்தைகளின் உரிமைகளுக்கான உடன்படிக்கை (United Nations Convention on the Rights of the Child, CRC, CROC, or UNCRC) என்பது குழுந்தைகளின் குடியியல், அரசியல், பெருளாதார, பண்பாட்டு உரிமைகளை விபரிக்கும் உடன்படிக்கை ஆகும். பதினெட்டு வயதுக்கு உட்பட்டோர் குழந்தைகளாகக் பொதுவாகக் கருதப்படுவர். இந்த உடன்படிக்கை 1990ம ஆண்டு நடைமுறைப் படுத்தப்பட்டது. இந்த உடன்படிக்கையில் ஐக்கிய அமெரிக்காவைத் தவிர்த்து கூடுதலான உறுப்புரிமை அரசுகள் ஒப்புதலளித்துள்ளன.
திருமலை (திரைப்படம்)
திருமலை (Thirumalai) என்பது 2003ஆம் ஆண்டு வெளிவந்த தமிழ்த் திரைப்படம் ஆகும். இந்தத் திரைப்படம் இரமணாவின் இயக்கத்திலும் திரைக்கதையிலும் விஜய்யை முதன்மைக் கதைமாந்தராகக் கொண்டு வெளிவந்துள்ளது. தெலுங்கில் கௌரி என்ற பெயரில் இத்திரைப்படம் 2004இல் மீண்டும் உருவாக்கப்பட்டது.
பாடல்கள்
இத்திரைப்படத்திற்கு வித்யாசாகர் இசையமைத்தார். ஐந்து பாடல்களைக் கொண்ட ஆடியோவின் ஆல்பம் 06 டிசம்பர் 2002 அன்று வெளியிடப்பட்டது. பாடல்கள் பார்வையாளர்களிடையே நல்ல வரவேற்பைப் பெற்றது.